Deg uḥric wis sin, nexdem ɣef tmuɣli tamazrayt n tnegmit tamagant n tutlayt n tmaziɣt seg tallit n tagrawla deg tmurt n lezzayer. Armi d asemi tuɣal d tutlayt taɣelnawt tunsibt. Syin akkin nmeslay-d ɣef kra tarrayin n uselmed i yettusmersen deg yiɣerbazen seg wasmi yebda uselmed n tutlayt n tmaziɣt almi d ass-agi, daɣen nefkad kra n tbadutin i tarrayin n tsegmisent. Гer taggara, nessaweḍ ad d-nebgen belli tuget n yiselmaden ttmagaren aṭas n wuguren deg uselmed n tmaziɣt, gar-asen : drus n wakud is yettwanefken i uselmed n tutlayt-agi, lexṣas n wallalen n uselmed iwatan, ilaq daɣen ad tselmaden deg useggas amenzu ma kecmen ɣer uɣerbaz.